নিমরুজ প্রদেশ
নিমরুজ প্রদেশ (পশতু ভাষায়: نیمروز) আফগানিস্তানের ৩৪টি প্রদেশের একটি। এটি দেশের দক্ষিণ-পশ্চিমে ইরান ও পাকিস্তানের বেলুচিস্তান প্রদেশের সাথে সীমান্তে অবস্থিত। এটি আফগানিস্তানের সবচেয়ে জনবিরল প্রদেশ। এর ৪১ হাজার বর্গকিলোমিটার এলাকায় মাত্র দেড় লক্ষ লোক বাস করে। এখানে মূলত বেলুচি জাতির লোকের বাস। তবে পশতুনরাও এখানে বাস করে। প্রদেশের এক বিরাট জায়গা জুড়ে দাশতি মার্গো নামের মরুভূমিটি অবস্থিত।